L'Eliana celebrarà diumenge 29 les III Jornades del Voluntariat
29 de desembre de 2019 11:00

Amb motiu de la celebració del Dia Internacional del Voluntariat l'Ajuntament de l'Eliana ha organitzat, per tercer any consecutiu, una trobada d'entitats previst per al dissabte 21. La cita, no obstant això, s'ajornarà fins diumenge 29  de desembre per motius meteorològics, a la plaça del País Valencià entre les 11 i les 13.30 hores.

Aquestes III Jornades del Voluntariat, que compten amb la col•laboració de diferents associacions i col•lectius locals, té per objecte donar a conéixer les iniciatives de voluntariat que es desenvolupen en el propi municipi. D'aquesta manera s'ofereix a les persones potencialment interessades a practicar voluntariat l'oportunitat de preguntar directament possibles dubtes i, si fóra el cas, implicar-se en els projectes que desenvolupen.

En aquest context, la Regidoria de Cooperació i Voluntariat ha organitzat una trobada prèvia prevista per al dijous 19, a les 19.30 hores, on els voluntaris i voluntàries que treballen durant l'any dedicant part del seu temps a millorar la vida de les persones, rebran un reconeixement públic a la Sala Polivalent de l'Escola de Persones Adults (EPA).

La regidora de Cooperació, Cristina Díaz, ha convidat a participar a tots aquells que, encara que solament siga per curiositat, vulguen acostar-se a l'univers del voluntariat i la solidaritat a través del qual canalitzar les seues potencialitats més humanes en benefici de la societat.